Det er gjort arkeologiske funn som kan dateres tilbake til eldre steinalder flere steder rundt fjorden, blant annet på Uransbrekka, Vikan, Bøle, Bølestrand og Bøleseter. Dette området er det eneste i Flatanger med spor etter sammenhengende bosetning fra eldre til yngre steinalder. Det har også vært bosetning i området i nyere tid, og gården Bøle nevnes første gang i skriftlige kilder i 1559.